ჩვეულებრივი დუმასოკო

**ჩვეულებრივი დუმასოკო** () — სოკოს სახეობა დუმასოკოსებრთა ოჯახისა, რომელიც ფართოდაა გავრცელებული მთელ ჩრდილოეთ ნახევარსფეროში.

კარგ საჭმელ სოკოდ ითვლება. იზრდება ფიჭვის ტყეებსა და ნარგავებში, შერეულ ფიჭვ-არყისა და ფიჭვ-მუხის ტყეებში კარგად დაწრეტილ ქვიაშიან ნიადაგზე, ზაფხულიდან შემოდგომამდე. 

სოკო პირველად აღწერა შვედმა ბუნებისმეტყველმა, „ტაქსონომიის მამად“ წოდებულმა კარლ ლინემ 1753 წელს როგორც *Boletus luteus*. მიმდინარე ბინომიალური სახელწოდება მიანიჭა ფრანგმა ბუნებისმეტყველმა ანრი ფრანსუა ან დე რასელმა 1796 წელს.

**სამეცნიერო სინონიმები**:

*
*
*
*
*
*

## აღწერა
სოკოს ქუდის დიამეტრი 3–14 სმ-მდე აღწევს. თავდაპირველად ნახევარსფეროსებრია, ამობურცული, შემდეგ — გაშლილი, თითქმის ბრტყელი. შუაში ბორცვაკი აქვს, გლუვი, ლორწოვანი ზედაპირით. ყავისფერი, მუქი ყავისფერი, მოყავისფრო-შოკოლადისფერი, მოყავისფრო-მურა, მოყავისფრო-მურა-მოწითალო, მოყავისფრო-მურა-მოყვითალო, მოყავისფრო-მურა-ზეთისხილისფერი, მოყავისფრო-მურა-წაბლისფერი.

ფორების შრე ყვითელი ფერისაა და შეზრდილი. ნორჩობაში დაფარულია თეთრი ან მოთეთრო-რძისფერი აფსკით. ფორები წვრილი და მომრგვალოა, თავიდან მოთეთრო ან მკრთალი ყვითელია, შემდგომში უფრო მუქ შეფერილობას იღებს, მარტივად სცილდება ქუდის რბილობს.

ფეხის სიგრძე 3–11 სმ-მდე აღწევს, ხოლო სისქე 1–2,5 სმ-მდე. მთლიანია, ცილინდრული, სიგრძივ-ბოჭკოვანი, გააჩნია მოთეთრო საყელო, თავიდან თეთრი, მოთეთრო, მოთეთრო-მოყვითალო ან მკრთალი ყვითელი, ხოლო შემდეგ უფრო მუქი, მოყავისფრო-მურა-ჭუჭყისფერი. 

რბილობი — ხორცოვანი და წვნიანია, მოთეთრო-მოყვითალო, ჰაერზე ფერს არ იცვლის.
განსაკუთრებული გემოს გარეშე. ახასიათებს სუსტად გამოხატული ხილის სუნი. კანი ადვილად სცილდება რბილობს.

სპორები თითისტარისებრია ან მოგრძო-ელიფსური, გლუვი, მოყვითალო-ჟანგმიწისფერი, უდაბნოს ქვიშისფერი, მდოგვისფერი-მოყავისფრო, 6–10x3–3.5 მკმ.

## ეკოლოგია და გავრცელება
სახეობა ფართოდაა გავრცელებული მთელ ჩრდილოეთ ნახევარსფეროში. ურჩევნია ზომიერად ცივი კლიმატი, თუმცა ასევე გვხვდება სუბტროპიკულ სარტყელებში.

მიკორიზას ქმნის ჩვეულებრივ ფიჭვთან და სხვა ორ წიწვიან ფიჭვებთან, უმეტესწილად ახალგაზრდა ხეებთან. 

იზრდება ფიჭვის ტყეებსა და ნარგავებში, შერეულ ფიჭვ-არყისა და ფიჭვ-მუხის ტყეებში კარგად დაწრეტილ ქვიაშიან ნიადაგზე. ურჩევნია ნათელი ადგილები, თუმცა გვხვდება ბნელ ადგილებშიც. დუმასოკო ასევე იზრდება სხვა სახეობის სოკოებთან ერთად.

ნაყოფსხეული როგორც წესი წარმოიშობა წვიმიდან 2-3 დღის შემდეგ. მთიან ადგილებში დუმასოკო შესაძლოა მასიურად გაიზარდოს ქვების გარშემო. ეს ხდება ქვების ზედაპირზე ტენის კონდენსაციით.

ზაფხულის პერიოდში (სეზონის დასაწყისში) დუმასოკო ხშირად ზიანდება სხვადასხვა მწერების მიერ. შემოდგომაზე მწერების აქტიურობა მკვეთრად ეცემა.

**სეზონი** — ივნისიდან ოქტომბრამდე, მასიურად — სექტემბერში.

## მსგავსი სახეობები

ფაილი:Boletus rubellus 20080913wb.JPG|thumb|*Boletus rubellus*
ფაილი:Chalciporus piperatus.jpg|*Chalciporus piperatus*
ფაილი:Gomphidius glutinosus 131007a.jpg|*Gomphidius glutinosus*
ფაილი:Erlengrübling Gyrodon lividus.jpg|*Gyrodon lividus*
ფაილი::Suillus bovinus - Lindsey.jpg|*Suillus bovinus*
ფაილი:Ringlose Butterpilz Suillus collinitus.jpg|*Suillus collinitus*
ფაილი:Třeboňsko - Suillus flavidus 01.jpg|*Suillus flavidus*
ფაილი:Suillus granulatus 1.jpg|*Suillus granulatus*
ფაილი:Goldroehrling (2).JPG|*Suillus grevillei*
ფაილი:Suillus variegatus 111113w.JPG|*Suillus variegatus*
ფაილი:Suillus viscidus 1.jpg|*Suillus viscidus*
ფაილი:Xerocomellus chrysenteron G4.jpg|*Xerocomellus chrysenteron*
ფაილი:Maronenröhrling Imleria badia syn. Boletus badius, syn. Xerocomus badius.jpg|*Xerocomus badius*
ფაილი:2009-10-09 Xerocomus spadiceus (Fr.) Quél 60094.jpg|*Xerocomus spadiceus
ფაილი:Podgrzybek zajączek2.JPG|*Xerocomus subtomentosus*

## კვებითი ღირებულება
ერთ-ერთი ყველაზე პოპულარული საჭმელი სოკოა. გამოიყენება შემწვარი, დამარილებული და დამარინადებული. მისგან აგრეთვე წვნიან კერძებს ამზადებენ. მოხმარებამდე რეკომენდებულია გაეცალოს კანი და მოიხარშოს 10-15 წუთის განმავლობაში. ყველაზე გემრიელად მიიჩნევა ნორჩი დამარილებული ან დამარინადებული. დაკონსერვებამდე საჭიროა კანის მოცილება, წინააღმდეგ შემთხვევაში მარინადი მუქი და ზედმეტად სქელი გამოდის. სოკო ასევე გამოსადეგია გასახმობადაც.

ზოგიერთი ადამიანის შემთხვევაში, დუმასოკომ შესაძლოა ალერგიული რეაქცია გამოიწვიოს.

## გალერეა

ფაილი:Butterröhrling-1.jpg|ილუსტრაცია
ფაილი:2012-10-12 Suillus luteus (L.) Roussel 271431.jpg
ფაილი:2005-09-12 Suillus luteus cropped.jpg
ფაილი:2007-10-17 Suillus luteus (L.) Roussel 6983.jpg
ფაილი:Slippery Jack, Dundrum - geograph.org.uk - 246566.jpg
ფაილი:Suillus luteus (23973320728).jpg
ფაილი:Edible fungi in bucket 2013 G2.jpg

## ლიტერატურა
*
* *Гарибова Л. В., Сидорова И. И.* Грибы. Энциклопедия природы России. — М.: ABF, 1997.
* *Дермек А.* Грибы. — Братислава: изд-во „Словарт“, 1989.
* 

## რესურსები ინტერნეტში
* *Suillus luteus* — MykoWeb
**Suillus luteus''  — Fungi.Biodiversity-Georgia.net

## სქოლიო
კატეგორია:საჭმელი სოკოები
კატეგორია:დუმასოკოსებრნი